30. ΑΝΑΓΚ.ΝΟΜΟΣ υπ’αριθ.177 της 30/31 Οκτ.1967 (ΦΕΚ Α΄189) Περί συμπληρώσεως και ερμηνείας του Α.Ν.5/1967 «περί καθορισμού αποδοχών Μελών του Υπουργικού Συμβουλίου» και περί αποδοχων των Γενικών Γραμματέων Υπουργείων. Άρθ.1.-1.Αι διατάξεις του Α.Ν.υπ’αριθ. 5 του 1967 «περί καθορισμού αποδοχών Μελών του Υπουργικού Συμβουλίου», δεν έχουσιν εφαρμογήν, προκειμένου περί οιασδήποτε παροχής, το ποσόν της οποίας προσδιορίζεται κατά την κειμένην νομοθεσίαν εν αναφορά προς τας αποδοχάς των εν ενεργεία Μελών του Υπουργικού Συμβουλίου. 2. Η αληθής έννοια του άρθρου μόνου του ως άνω υπ’αριθ.5/1967 Α.Νομου είναι ότι, προς υπολογισμόν των αποδοχών (μισθού) των μελών του Υπουργικού Συμβουλίου εφαρμόζεται αι διατάξεις του υπ’αριθ.551/1963 Β.Δ/τος ως και του άρθρ.8 του υπ’ αριθ.2195/1952 Ν.Δ/τος ασχέτως χρόνου υπηρεσίας αυτών. Το Β.Δ.551/1963 παρατίθεται εν τομ.2Α σελ. 384,42 και το άρθρ.8 Ν.Δ.2195/1952 εν τομ.2Α σελ. 376. Άρθρ.2.-1.Αι μηνιαίαι αποδοχαί των εις ους ανατίθενται καθήκοντα Γενικού Γραμματέως Υπουγείου καθορίζονται εις 60% των αποδοχών Υπουργού. Επί πλέον τούτου καταβάλλεται αυτοίς και: α)Επίδομα εξόδων παραστάσεως εκ δραχ. 5.000 μηνιαίως και β)η υπό του άρθρ. 15 του Νομ. 4464/ 1965 «περί τροποποιήσεως διατάξεών τινων του Υπαλληλικού Κώδικος κλπ.» προβλεπομένη αποζημίωσις χρήσεως αυτοκινήτου εκ δραχ. 3.000 μηνιαίως. Αύξησιν των μηνιαίων αποδοχών των Γενικών Γραμματέων των Υπουργείων και των εξόδων παραστάσεως τούτων βλ.εις άρθρ. 2 παρ.1 Ν.Δ. 174/1969 ( κατωτ. αριθ. 33). 2.Εις περίπτωσιν καθ’ ην οι εις ους ανατίθενται καθήκοντα Γενικού Γραμματέως τυγχάνουσι μόνιμοι πολιτικοί δήμοσιοι υπάλληλοι,ή στρατιωτικοι, ή υπάλληλοι Ν.Π.Δ.Δ. και Οργανισμών, ούτοι δικαιούνται να επιλέγωσι ή τας αποδοχάς της τακτικής αυτών θέσεως ή τας τοιαύτας κατά την προηγουμένην παράγραφον (60% αποδοχών Υπουργού, επίδομα εξόδων παραστάσεως δραχ. 5.000, αποζημίωσις χρήσεως  αυτοκινήτου δραχ.3.000). «Εις περίπτωσιν καθ’ ην ανατίθενται καθήκοντα Γενικού Διευθυντού Υπουργείου ή του Πολιτικού Γραφείου του Προέδρου της Κυβερνήσεως εις μονίμους πολιτικούς δημοσίους υπαλλήλους, ή στρατιωτικούς, ή υπαλλήλους Ν.Π.Δ.Δ. και Οργανισμών, ούτοι δικαιούνται να επιλέγωσιν, η τας αποδοχάς της τακτικής αυτών θέσεων, ή τας τοιαύτας της παρ. 1 του άρθρου τούτου». Το εντός « » δεύτερον εδάφιον προσετέθη δια του άρθρου μόνου του κατωτέρω Α.Ν. 269/1968. 3.Καταργείται η διάταξις του άρθρου μόνου του Ν.Δ.2055/43 «περί αναθέσεως καθηκόντων Γενικού Γραμματέως εις μονίμους Δημοσίους Υπαλλήλους», ως ετροποποιήθη και συνεπληρώθη: α)δια του αρθρ.21 του Νόμ. 899/43 «περί εξουσιοδοτήσεως του Υπουργού Οικονομικών προς ρύθμισιν των αποδοχών των Νομικών Προσώπων Δημοσίου Δικαίου, πληρωνομένων συντάξεων κλπ.» και β)του αρθρ.25 παρ.4 του Ν.Δ.4242/62 «περί τροποποιήσεως φορολογικών τινων διατάξεων», ή προβλεπούσα δια τους ανωτέρω, την καταβολήν των  αποδοχών της κυρίας θέσεώς των και την παροχήν αποζημιώσεως ίσης προς το ήμισυ αυτών. Άρθρ.3.- Η ισχύς του παρόντος Α.Νόμου άρχεται, κατά μεν την εν παρ. 2 του άρθρ.1 αυτού διάταξιν από της 21ης Απρ. 1967, καθ’απάσας δε τας λοιπάς από της 1ης Αυγ. 1967. 